Diari Oficial de la Generalitat Valenciana


Sumari del DOGV 5809, del 18-07-2008 (2008/8793)

Informació pública de l'aprovació definitiva de la segona modificació puntual de les normes subsidiàries de planejament d'Almenara.
-----------------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8793


Data del document
:   02-07-2008

Organisme emissor
:   Ajuntament d'Almenara

Tipus de document
:   Informació Pública

Descriptors 

:   * Almenara
    * pla d'urbanisme
    * administració local

Informació pública de l'aprovació definitiva de la segona modificació puntual de les normes subsidiàries de planejament d'Almenara. [2008/8793]  
El Ple de l'Ajuntament d'Almenara, en sessió extraordinària urgent celebrada el 17 de juny de 2008, acorda el següent:  
Primer  
Aprovar el contingut de l'informe emés per la lletrada assessora de l'Ajuntament que s'incorpora a la present resolució i que val de motivació a aquesta en els termes establits en l'article 89.5 de la Llei 30/1992, de Règim Jurídic de les Administracions Públiques i del Procediment Administratiu Comú.  
Segon  
Aprovar el document redactat pels serveis tècnics municipals que conté la segona modificació puntual de la normativa urbanística del sector Tras Castell inclosa en les normes subsidiàries de planejament vigents al terme municipal d'Almenara, consistent a definir el contingut de l'article 8 de la normativa urbanística del sector Tras Castell per a adaptar-lo a les circumstàncies contingudes en el document de modificació puntual redactat pels serveis tècnics municipals.  
Tercer  
Aprovar definitivament, de conformitat amb el que disposa l'article 37.2 de la Llei Urbanística Valenciana, la segona modificació puntual de les normes subsidiàries de planejament del municipi d'Almenara, consistent en la modificació puntual de la normativa urbanística del sector Tras Castell en els termes continguts en el document de la segona modificació puntual redactat pels serveis tècnics municipals.  
Quart  
De conformitat amb el que disposen els articles 106 de la LUV i 328 del ROGTU, s'ordena la remissió a la conselleria competent en matèria de Territori, i en suport digital, d'una còpia completa i diligenciada tant del document redactat pels serveis tècnics municipals en què es conté la modificació puntual aprovada, com del present acord, la qual cosa haurà de fer-se en els termes establits en l'apartat 2 de l'article 328 del ROGTU.   
Cinqué  
Complit el que disposa l'apartat anterior, que es procedisca, de conformitat amb el que disposa l'article 104.2.a) de la LUV, a la publicació -tant de l'acord d'aprovació definitiva de la modificació puntual acordada com de les normes urbanístiques aprovades- en el Butlletí Oficial de la Província de Castelló. De la mateixa manera, que es procedisca, de conformitat amb el que disposa l'article 326 del ROGTU, a la publicació només de l'acord d'aprovació definitiva de la modificació puntual acordada en el Diari Oficial de la Comunitat Valenciana.  
Sisé  
Facultar expressament l'alcalde president perquè puga dictar totes les resolucions que siguen necessàries per a donar efectivitat a aquest acord.  
Seté  
Traslladar el present acord als serveis tècnics municipals, al Negociat d'Intervenció i al secretari d'aquest Ajuntament, perquè en prengueu coneixement i als efectes oportuns.  
Almenara, 2 de juliol de 2008.- L'alcalde: Vicente Gil Olmedo.